ขอสอบถามหน่อยคะ ในกรณีฉีดยาคุมทุกๆสามเดือน สามารถปล่อยในได้รึไม่คะ จะมีโอกาสท้องกี่เปอร์เซ็นต์คะ เคสของเราคือ ตั้งเเต่คลอดมีประจำเดือนมาเเค่ช่วงเเรกคะหลังจากคลอด พอฉีดยาคุมก็ไม่มีอีกเลย เเต่ก็ยังฉีดให้เรื่อยๆนะคะถึงจะไม่มีประจำเดือนตอนจะฉีดยาคุม แต่บางคนถ้าไม่มีเลือดเขาจะไม่ฉีดให้เพราะจะไม่มีภาพ เเต่ที่ฉีดให้เราก็ฉีดตลอดนะคะถึงไม่มีเลือด เลยกังวลว่าสรุปยาคุมที่เราได้ฉีดมันจะออกฤทธิ์รึป่าวคะ มันจะสามารถคุมกี่เปอร์เซ็นต์คะในกรณีที่เราฉีดเเบบไม่มีประจำเดือน เเละจะมีโอกาสพลาดท้องกี่เปอร์เซ็นต์ #ขอบสำหรับคำตอบล่วงหน้านะคะ
สวัสดีค่ะ การฉีดยาคุมกำเนิดชนิดที่ฉีดทุก 3 เดือน ผลข้างเคียงที่มักพบบ่อยคือ การมีเลือดออกกะปริดกะปรอย หรืออาจทำให้มีเลือดออกติดต่อกันนานก็ได้ แต่เมื่อฉีดต่อเนื่องไปซักระยะ ประจำเดือนมักจะขาดหายไป ซึ่งเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง ประจำเดือนจึงไม่มีมา ซึ่งก็ไม่ได้อันตรายอะไรค่ะ และไม่ได้ทำให้ประสิทธิภาพของยาฉีดคุมกำเนิดลดลงไป ทั้งนี้ ประสิทธิภาพของยาฉีดคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% เท่านั้นค่ะ